**รายงานการประชุมสภาเทศบาลตำบลโพน**

**สมัยประชุมสามัญ สมัยที่ 4 ครั้งที่ 1 ประจำปี พ.ศ. 2566**

**วันที่ 18 ธันวาคม 2566 ตั้งแต่เวลา 09.00 น. เป็นต้นไป**

**ณ ห้องประชุมสภาเทศบาลตำบลโพน อำเภอคำม่วง จังหวัดกาฬสินธุ์**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 1  2  3  4  5  6  7  8  9  10  11  12  13 | ร.ต.ต.วีระชัย จำปาหาร  นางสมศรี สระทอง  นายคำแปลง ศรีบัว  นายเสริมศักดิ์ ราชติกา  นายทองพันธ์ ศรีบุญจันทร์  นายศุกลวัฒน์ ภูจันหา  นายประสิทธิ์ คำภูษา  นายสมบัติ ภูมิรินทร์  นายบุญศิล อิงภู  นายสัมนัก ปัสสะ  นายมานพ นามปัญญา  นายวุฒิชัย เชยชมศรี  นายสมพงษ์ สุริโย | ประธานสภาเทศบาลตำบลโพน  รองประธานสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน สมาชิกสภาเทศบาลตำบลโพน  เลขานุการสภาเทศบาลตำบลโพน | วีระชัย จำปาหาร สมศรี สระทอง  คำแปลง ศรีบัว เสริมศักดิ์ ราชติกา  ทองพันธ์ ศรีบุญจันทร์  ศุกลวัฒน์ ภูจันหา  ประสิทธิ์ คำภูษา  สมบัติ ภูมิรินทร์  บุญศิล อิงภู  สัมนัก ปัสสะ  มานพ นามปัญญา  วุฒิชัย เชยชมศรี  สมพงษ์ สุริโย |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 1  2  3  4  5  6  7  8  9  10  11 | นายนิพนธ์ อิงภู  นายทองมี สระทอง  นายพนมศิลา ศรีบัว  นายทรัพย์ เกษาพรม  นางณฐอร การถัก  นางสาวสุกัญญา กำจร  นายทรงวุฒิ ลังภูรี  นางเสาวนีย์ คำเสนาะ  นางสุจรรยา ทิพย์มณี  นางสาวสุปราณี อ่อนรัชชา  นางสาวปภาวรินท์ ภูมิสาตร์ | นายกเทศมนตรีตำบลโพน  รองนายกเทศมนตรีตำบลโพน  รองนายกเทศมนตรีตำบลโพน  ที่ปรึกษานายกเทศมนตรีตำบลโพน  ปลัดเทศบาลตำบลโพน  หัวหน้าสำนักปลัด  ผู้อำนวยการกองช่าง  ผู้อำนวยการกองการศึกษา  ผู้อำนวยการกองสาธารณสุข  หน.ฝ่ายบริหารงานคลัง รก.ผอ.กองคลัง  เจ้าพนักงานธุรการชำนาญงาน | นิพนธ์ อิงภู  ทองมี สระทอง พนมศิลา ศรีบัว  ทรัพย์ เกษาพรม ณฐอร การถัก  สุกัญญา กำจร  ทรงวุฒิ ลังภูรี เสาวนีย์ คำเสนาะ  สุจรรยา ทิพย์มณี  สุปราณี อ่อนรัชชา  ปภาวรินท์ ภูมิสาตร์ |

เริ่มประชุม เวลา 09.00 น.

นายสมพงษ์ สุริโย ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น เลขานุการสภา ฯ พ.ศ. 2547 หมวด 2 ข้อ 21 และมติการประชุมสภาเทศบาลตำบล โพน เมื่อคราวประชุมสภาเทศบาลตำบลโพน สมัยประชุมสามัญ สมัยแรก เมื่อวันที่ 20 กุมภาพันธ์ 2566 ซึ่งที่ประชุมสภาเทศบาล ตำบลโพน มีมติในการกำหนดการประชุม สมัยประชุมสามัญ สมัยที่ 4 ประจำปี พ.ศ. 2566 ในวันที่ 1 ธันวาคม ถึงวันที่ 30 ธันวาคม 2566 โดยมีกำหนดไม่เกิน 30 วันนั้น เพื่อให้การดำเนินการดังกล่าว เป็นไปด้วยความเรียบร้อย ถูกต้อง ตามข้อระเบียบ กฎหมาย เทศบาลตำบลโพน จึงเรียกประชุมสภาเทศบาลตำบลโพน สมัยประชุม สามัญ สมัยที่ 4 ครั้งที่ 1 ประจำปี พ.ศ. 2566 ในวันที่ 18 ธันวาคม 2566 เวลา 09.00 น. เป็นต้นไป ณ ห้องประชุมสภา เทศบาลตำบลโพน โดยกำหนดวาระการประชุม ดังนี้

ระเบียบวาระที่ 1 เรื่องที่ประธานจะแจ้งต่อที่ประชุม ระเบียบวาระที่ 2 เรื่องรับรองรายงานการประชุมสภาเทศบาลตำบลโพน สมัยประชุมสามัญ สมัยที่ 3 ครั้งที่ 1 ประจำปี พ.ศ. 2566 เมื่อวันที่ 25 กันยายน 2566 ระเบียบวาระที่ 3 เรื่องกระทู้ถาม - ไม่มี ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณา เสร็จแล้ว - ไม่มี ระเบียบวาระที่ 5 เรื่องที่เสนอใหม่ 5.1 การโอนงบประมาณตั้งจ่ายรายการใหม่ 5.2 การขออนุมัติใช้เงินสะสม 5.3 การขออนุมัติเปลี่ยนแปลงรายการก่อสร้างที่ได้ กันเงินงบประมาณไว้แล้ว ระเบียบวาระที่ 6 เรื่องอื่น ๆ 6.1 การจัดทำแผนการดำเนินงาน ประจำปี งบประมาณ 2567 6.2 รายงานผลการติดตามและประเมินแผนพัฒนา ประจำปีงบประมาณ 2566 6.3 การประชาคมเพิ่มเติม ปรับปรุง แผนพัฒนา ท้องถิ่น 5 ปี พ.ศ. 2566 – 2570 ครั้งที่ 1 ประจำปีงบประมาณ 2567

บัดนี้ ที่ประชุมสภา ฯ พร้อมแล้ว ขอเชิญประธานสภา ฯ ได้จุดธูปเทียน บูชาพระรัตนตรัย กล่าวเปิดประชุม และดำเนินการตามวาระการประชุม ต่อไป เชิญครับ

ร.ต.ต.วีระชัย จำปาหาร จุดธูปเทียนบูชาพระรัตนตรัย ประธานสภา ฯ เรียนคณะผู้บริหาร ท่านสมาชิกสภา ฯ หัวหน้าส่วนราชการ และผู้เข้าร่วมการประชุมทุกท่านครับ เมื่อที่ประชุมพร้อมแล้ว ผมขอเปิด การประชุมสภาเทศบาลตำบลโพน สมัยประชุมสามัญ สมัยที่ 4 ครั้งที่ 1 ประจำปี พ.ศ. 2566 วันที่ 18 ธันวาคม 2566

ระเบียบวาระที่ 1 เรื่องที่ประธานจะแจ้งต่อที่ประชุม

1.1 ผมได้รับมอบหมายจากท่านนายก ฯ ให้ไปประชุมสันนิบาต ครั้งที่ 2 ประจำปี พ.ศ. 2566 สรุปสาระดังนี้ครับ - สมาคมสันนิบาตแห่งประเทศไทย โดยท่านวิสูตร จงชูวณิชย์ นายกเทศมนตรีตำบลบรบือ ประธานสันนิบาต ภาคตะวันออกเฉียงเหนือ ก็เดินทางมาร่วมประชุมในวันนั้นด้วย - การกู้เงินทุนส่งเสริมกิจการเทศบาล อัตราดอกเบี้ย ร้อยละ 2 ต่อปี

1.2 เมื่อวันที่ 12 – 14 ธันวาคม 2566 ที่ผ่านมา กระผมและท่านรองพนมศิลา ฯ ได้เข้ารับการฝึกอบรม หลักสูตร “ระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินของ อปท. พ.ศ. 2566 (ฉบับใหม่) การเบิกค่าใช้จ่ายช่วยเหลือประชาชนตามระเบียบ พ.ศ. 2566 (ฉบับใหม่) และประเด็นสำคัญทางด้านการเงินการคลังที่ อปท. ต้องรู้” ณ โรงแรมริมปาว

ระเบียบวาระที่ 2 เรื่องรับรองรายงานการประชุมสภาเทศบาลตำบลโพน สมัยประชุม สามัญ สมัยที่ 3 ครั้งที่ 1 ประจำปี พ.ศ. 2566 เมื่อวันที่ 25 กันยายน 2566

ร.ต.ต.วีระชัย จำปาหาร ขอเชิญประธานคณะกรรมการตรวจรายงานการประชุม ได้รายงานผลประธานสภา ฯ การตรวจรายงานการประชุม

นายคำแปลง ศรีบัว เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ กระผม นายคำแปลง ศรีบัว สมาชิกสภา ฯ เขต 1 เป็นกรรมการตรวจรายงาน การประชุม ซึ่งในการประชุมคราวที่แล้ว ในฐานะที่ผมเป็นคณะกรรมการ ตรวจรายงานการประชุม ได้ตรวจสอบรายงานการประชุม สมัยประชุม สามัญ สมัยที่ 3 ครั้งที่ 1 ประจำปี พ.ศ. 2566 เมื่อวันที่ 25 กันยายน 2566 ที่ผ่านมา มีผู้มาประชุม 13 คน ผู้เข้าร่วมประชุม 12 คน ซึ่งการตรวจสอบรายงานการประชุม ถือว่ามีความถูกต้อง ครบถ้วนครับ

ร.ต.ต.วีระชัย จำปาหาร มีสมาชิกท่านใด จะขอเปลี่ยนแปลงถ้อยคำหรือขอแก้ไขรายงาน ประธานสภา ฯ การประชุมหรือไม่ครับ

นายประสิทธิ์ คำภูษา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ กระผม นายประสิทธิ์ คำภูษา สมาชิกสภา ฯ เขต 1 ขอแก้ไขรายงาน การประชุม หน้า 24 บรรทัดที่ 14 ข้อความเดิม ถนนเส้นหลัง วัดโพธิ์ศรีวิลัย หมู่ที่ 4 น้ำที่ไหลออกมาจากวัด ตรงนาพ่อ***สุข*** ขอแก้ไขเป็น ถนนเส้นหลังวัดโพธิ์ศรีวิลัย หมู่ที่ 4 น้ำที่ไหลออกมา จากวัด ตรงนาพ่อ***สิน***

ร.ต.ต.วีระชัย จำปาหาร เห็นควรให้แก้ไข หน้า 24 บรรทัดที่ 14 แก้ไขเป็น ถนนเส้นหลังประธานสภา ฯ วัดโพธิ์ศรีวิลัย หมู่ที่ 4 น้ำที่ไหลออกมาจากวัด ตรงนาพ่อ***สิน***

- มีสมาชิกท่านใด จะขอเปลี่ยนแปลงถ้อยคำหรือขอแก้ไขรายงาน การประชุมอีกหรือไม่ครับ

- ถ้าไม่มีก็ขอมติในที่ประชุมว่า สมาชิกท่านใดรับรองรายงานการประชุม สภาเทศบาลตำบลโพน สมัยประชุมสามัญ สมัยที่ 3 ครั้งที่ 1 ประจำปี พ.ศ. 2566 เมื่อวันที่ 25 กันยายน 2566 โปรดยกมือครับ

**มติที่ประชุม - รับรองรายงานการประชุม 11 เสียง**  **- งดออกเสียง 1 เสียง (ประธานสภา ฯ)**

ระเบียบวาระที่ 3 เรื่องกระทู้ถาม - ไม่มี

ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว - ไม่มี

ระเบียบวาระที่ 5 เรื่องที่เสนอใหม่

5.1 การโอนงบประมาณตั้งจ่ายรายการใหม่

ร.ต.ต.วีระชัย จำปาหาร ขอเชิญคณะผู้บริหารหรือผู้แทนเสนอญัตติ ประธานสภา ฯ

นายนิพนธ์ อิงภู เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนนายกเทศมนตรี ราชการ และผู้เข้าร่วมการประชุมทุกท่านครับ ขอเสนอญัตติ ขออนุมัติโอนงบประมาณไปตั้งจ่ายรายการใหม่ โดยอาศัยความ ตามระเบียบกระทรวงมหาดไทย ว่าด้วยวิธีการงบประมาณของ องค์กรปกครองส่วนท้องถิ่น พ.ศ. 2563 ข้อ 27 การโอนเงิน งบประมาณรายจ่ายในงบลงทุน โดยการโอนเพิ่ม โอนลด ที่ทำให้ ลักษณะ ปริมาณ คุณภาพเปลี่ยน หรือโอนไปตั้งจ่ายรายการใหม่ ให้เป็นอำนาจอนุมัติของสภาท้องถิ่น ทั้งนี้เพื่อให้การบริหารงบประมาณ สามารถนำไปใช้ในการดำเนินงานเพื่อแก้ไขปัญหาและพัฒนาชุมชนท้องถิ่น ตามอำนาจหน้าที่ จึงเสนอสภาเทศบาลเพื่อพิจารณาการโอนงบประมาณ ตั้งจ่ายรายการใหม่ ดังนี้

โอนลดงบประมาณ 1. แผนงานบริหารงานทั่วไป งานควบคุมภายใน และการตรวจสอบภายใน งบบุคลากร ประเภทรายจ่าย เงินเดือนข้าราชการหรือพนักงานส่วนท้องถิ่น ตั้งไว้ 367,320.- บาท งบประมาณคงเหลือ 367,320.- บาท โอนลดจำนวน 26,000.- บาท คงเหลืองบประมาณหลังโอน 341,320.- บาท  *รวมโอนลดงบประมาณ 26,000.- บาท*

โอนตั้งจ่ายรายการใหม่ 1. แผนงานบริหารงานทั่วไป งานบริหารทั่วไป งบดำเนินงาน ประเภทรายจ่ายเพื่อให้ได้มาซึ่งบริการ รายการค่าตอบแทนรายปี การอนุญาตตามมาตรา 9 แห่งประมวลกฎหมายที่ดิน ตั้งไว้ 6,000.- บาท เพื่อจ่ายให้กับเทศบาลตำบลโพน เป็นค่าตอบแทน รายปีการอนุญาตตามมาตรา 9 แห่งประมวลกฎหมายที่ดิน กรณีได้รับ อนุญาตให้ใช้ที่ดินหนองสิมสาธารณประโยชน์ก่อสร้างระบบผลิตน้ำประปา จำนวน 6 ไร่ ในอัตราไร่ละ 1,000.- บาท / ปี 2. แผนงานบริหารงานทั่วไป งานบริหารทั่วไป งบดำเนินงาน ประเภทรายจ่ายค่าเบี้ยประชุม ตั้งไว้ 20,000.- บาท เพื่อจ่ายเป็น ค่าเบี้ยประชุมรายครั้งสำหรับคณะกรรมการสามัญ คณะกรรมการวิสามัญ และคณะกรรมการสามัญประจำสภาเทศบาลตำบลโพน  *รวมโอนตั้งจ่ายรายการใหม่ 26,000.- บาท* ขอเสนอต่อที่ประชุมสภาเทศบาลตำบลโพนเพื่อพิจารณาต่อไป

นายสมพงษ์ สุริโย เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนเลขานุการสภา ฯ ราชการ และผู้เข้าร่วมการประชุมทุกท่านครับ ขอเพิ่มเติมในญัตติ ที่ท่านนายก ฯ ได้เสนอขออนุมัติโอนงบประมาณไปตั้งจ่ายรายการใหม่ โดยอาศัยความตามระเบียบกระทรวงมหาดไทย ว่าด้วยวิธีการงบประมาณ ขององค์กรปกครองส่วนท้องถิ่น พ.ศ. 2563 ข้อ 27 การโอนเงิน งบประมาณรายจ่ายในงบลงทุน โดยการโอนเพิ่ม โอนลด ที่ทำให้ ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น 1) ตั้งไว้เป็นค่าตอบแทนรายปีการอนุญาต ตามมาตรา 9 แห่งประมวลกฎหมายที่ดิน กรณีได้รับอนุญาตให้ใช้ที่ดินหนองสิมสาธารณ ประโยชน์ก่อสร้างระบบผลิตน้ำประปา จำนวน 6 ไร่ ในอัตราไร่ละ 1,000.- บาท / ปี 2) ตั้งไว้เป็นค่าตอบแทนค่าเบี้ยประชุมคณะกรรมการสามัญ คณะกรรมการวิสามัญ และคณะกรรมการสามัญประจำสภาเทศบาล เพื่อจ่ายเป็นค่าเบี้ยประชุมรายครั้งสำหรับคณะกรรมการสามัญ คณะกรรมการวิสามัญ และคณะกรรมการสามัญ ประจำสภาเทศบาล ตำบลโพน เช่น คณะกรรมการแปรญัตติ คณะกรรมการตรวจรายงาน การประชุม ในปีงบประมาณ 2567 ซึ่งยังไม่ได้ตั้งงบประมาณ ในส่วนนี้ไว้ จึงขออนุมัติตั้งจ่ายรายการใหม่ในแผนงานนี้ด้วยครับ

ร.ต.ต.วีระชัย จำปาหาร ขอบคุณท่านเลขานุการสภา ฯ ครับ ประธานสภา ฯ - มีสมาชิกท่านใดจะอภิปรายเพิ่มเติมอีกหรือไม่

นายมานพ นามปัญญา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ กระผม นายมานพ นามปัญญา สมาชิกสภา ฯ เขต 2 ในส่วนของรายจ่าย เพื่อให้ได้มาซึ่งบริการ ค่าตอบแทนรายปีการอนุญาตตามมาตรา 9 แห่งประมวลกฎหมายที่ดิน ตั้งไว้ 6,000.- บาท ผมไม่แน่ใจว่าเราตั้งไว้ ในเทศบัญญัติแล้วหรือไม่ ขอให้ชี้แจงในส่วนนี้ด้วยครับ

นายสมพงษ์ สุริโย ในส่วนของเทศบัญญัติที่ตั้งไว้ คือ เป็นค่าปลูกป่าชดเชยและบำรุงป่า เลขานุการสภา ฯ ที่ปลูก เพื่อเป็นค่าใช้จ่ายในการปลูกป่าทดแทนเพื่อการอนุรักษ์หรือรักษา สภาพแวดล้อมของพื้นที่ แต่ในครั้งนี้เป็นการตั้งเพื่อจ่ายตามกฎหมายที่ดิน ซึ่งให้หน่วยงานที่เป็นต้นเรื่อง เช่น เทศบาลตำบลโพน ต้องเก็บ ค่าธรรมเนียมกับผู้ที่มาขอใช้ที่สาธารณประโยชน์ ซึ่งค่าตอบแทนรายปี การขออนุญาตตามมาตรา 9 ยังไม่ได้ตั้งงบประมาณไว้ครับ

ร.ต.ต.วีระชัย จำปาหาร ตามระเบียบกระทรวงมหาดไทย ว่าด้วยวิธีการงบประมาณของ ประธานสภา ฯ องค์กรปกครองส่วนท้องถิ่น พ.ศ. 2563 จะมี 2 ส่วนคือ - ข้อ 26 การโอนเงินงบประมาณรายจ่ายต่าง ๆ ให้เป็นอำนาจ อนุมัติของสภาท้องถิ่น - ข้อ 27 การโอนเงินงบประมาณรายจ่ายในงบลงทุน โดยการ โอนเพิ่ม โอนลด ที่ทำให้ลักษณะ ปริมาณ คุณภาพเปลี่ยน หรือโอนไป ตั้งจ่ายรายการใหม่ ให้เป็นอำนาจอนุมัติของสภาท้องถิ่น อยากให้ชี้แจง รายละเอียดอำนาจการอนุมัติในส่วนนี้ด้วยครับว่ากรณีการโอนที่ไม่ใช่ งบลงทุนเป็นอำนาจของสภา ฯ หรือไม่อย่างไร

นายสมพงษ์ สุริโย ขออนุญาตนำเรียนครับ ตามข้อ 26 การโอนเงินงบประมาณรายจ่ายเลขานุการสภา ฯ ต่าง ๆ ให้เป็นอำนาจอนุมัติของผู้บริหารท้องถิ่น ซึ่งก็คือการโอน งบประมาณทั่วไป ส่วนข้อ 27 ต้องมีการพิจารณา 2 ประเด็น - ประเด็นที่ 1 งบลงทุน จะโอนให้ลดลงหรือเพิ่มขึ้น หรือโอนไปตั้งจ่ายรายการใหม่ เป็นอำนาจอนุมัติของสภาท้องถิ่น

- ประเด็นที่ 2 การโอนไปตั้งจ่ายรายการใหม่ ไม่ว่าจะโอนจาก หมวดรายการใด ก็เป็นอำนาจของสภาท้องถิ่น เพราะถือว่าสภาท้องถิ่น ยังไม่รับรู้การตั้งงบประมาณตามเทศบัญญัติของรายการจ่ายนั้น

ร.ต.ต.วีระชัย จำปาหาร - มีสมาชิกท่านใดจะอภิปรายเพิ่มเติมอีกหรือไม่ ประธานสภา ฯ - ถ้าไม่มีผมขอมติที่ประชุมสภา ฯ แห่งนี้ว่าเห็นชอบการโอนงบประมาณ ตั้งจ่ายรายการใหม่ แผนงานบริหารทั่วไป งานบริหารทั่วไป งบดำเนินงาน ประเภทรายจ่ายเพื่อให้ได้มาซึ่งบริการ รายการค่าตอบแทนรายปีการอนุญาตตามมาตรา 9 แห่งประมวล กฎหมายที่ดิน จำนวน 6,000.- บาท ท่านใดเห็นชอบโปรดยกมือ

**มติที่ประชุม - เห็นชอบ 11 เสียง - งดออกเสียง 1 เสียง (ประธานสภา ฯ)**

5.2 การขออนุมัติใช้เงินสะสม

ร.ต.ต.วีระชัย จำปาหาร ขอเชิญคณะผู้บริหารหรือผู้แทนเสนอญัตติ ประธานสภา ฯ

นายนิพนธ์ อิงภู ขอเสนอญัตติขออนุมัติใช้เงินสะสมตามระเบียบกระทรวงมหาดไทย นายกเทศมนตรี ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2566 ข้อ 97 เพื่อดำเนินการโครงการก่อสร้างตามแผนพัฒนาเทศบาลตำบลโพน ประจำปีงบประมาณ 2567 จำนวน 2 โครงการ ดังนี้

1) ­โครงการก่อสร้างถนนคอนกรีตเสริมเหล็ก บ่อทิ้งขยะ เทศบาลตำบลโพน เพื่อก่อสร้างถนนคอนกรีตเสริมเหล็ก บ่อทิ้งขยะเทศบาลตำบลโพน ช่วงที่ 1 ขนาดผิวจราจรกว้าง 4.00 เมตร ยาว 18.00 เมตร หนา 0.15 เมตร ช่วงที่ 2 ขนาดผิวจราจรกว้าง 6.00 เมตร ยาว 48.00 เมตร หนา 0.15 เมตร ช่วงที่ 3 ขนาดผิวจราจรกว้าง 4.00 เมตร ยาว 20.00 เมตร หนา 0.15 เมตร หรือมีพื้นที่คอนกรีตรวม ไม่น้อยกว่า 440 ตารางเมตร งบประมาณตั้งไว้ 300,000.- บาท

2) โครงการขยายผิวจราจรพร้อมปรับระดับถนนคอนกรีต เสริมเหล็ก ถนนกระบวยหัวขวาง (ช่วงหน้าศูนย์พัฒนาเด็กเล็ก ฯ – แยกถนนดอกส่าน) เพื่อขยายผิวจราจรพร้อมปรับระดับถนนคอนกรีต เสริมเหล็ก ถนนกระบวยหัวขวาง (ช่วงหน้าศูนย์พัฒนาเด็กเล็ก ฯ – แยกถนนดอกส่าน) โดยขยายผิวจราจรกว้างข้างละ 1.00 เมตร ยาวรวม 556.00 เมตร หนา 0.15 เมตร พร้อมปรับปรุงผิวจราจร คอนกรีตเสริมเหล็ก กว้าง 4.00 เมตร ยาว 42.00 เมตร หนา 0.15 เมตร หรือมีพื้นที่คอนกรีตรวมไม่น้อยกว่า 724.00 ตารางเมตร งบประมาณตั้งไว้ 500,000.- บาท

รวมขอให้สภา ฯ พิจารณาอนุมัติใช้เงินสะสม จำนวน 800,000.- บาท

ร.ต.ต.วีระชัย จำปาหาร - มีสมาชิกท่านใดจะอภิปรายหรือซักถามหรือไม่ครับ ประธานสภา ฯ

นายคำแปลง ศรีบัว ผมมีความเห็นว่า เราจะดำเนินการเกี่ยวกับการใช้เงินสะสม เช่น สมาชิกสภา ฯ โครงการก่อสร้างถนนคอนกรีตเสริมเหล็กเข้า - ออกบ่อทิ้งขยะ ซึ่งผมเคยเสนอในที่ประชุมหลายครั้งแล้ว ถ้าจะดำเนินการโครงการต่าง ๆ อยากจะให้ลงพื้นที่และให้ช่างไปสำรวจ ว่าจะมีวิธีการหรือแนวทางอย่างไร ต้องหารือกันก่อนที่จะลงมือปฏิบัติ ซึ่งโครงการนี้ถ้าจะดำเนินการเลย ก็สามารถทำได้แต่มันยังไม่ได้มาตรฐาน ซึ่งผมมีความเห็นว่า อยากให้บ่อขยะของเราได้มาตรฐานกว่านี้ ถ้าก่อสร้างถนนคอนกรีต เสริมเหล็กเข้า - ออก แต่เอาขยะไปเททิ้งแบบเดิม มันก็ยังไม่ได้มาตรฐาน เหมือนเดิม อยากจะให้แก้ไขในพื้นที่บ่อทิ้งขยะก่อน ปรับปรุงบ่อทิ้งขยะ ให้ได้มาตรฐานก่อน ส่วนโครงการขยายผิวจราจรพร้อมปรับระดับ ถนนคอนกรีตเสริมเหล็กถนนกระบวยหัวขวาง (ช่วงหน้าศูนย์พัฒนา เด็กเล็ก - แยกถนนดอกส่าน) ก็มีความเหมาะสมที่จะดำเนินการ เพราะว่าพี่น้องประชาชนได้รับความเดือดร้อนในการสัญจรถนนเส้นนี้ครับ

ร.ต.ต.วีระชัย จำปาหาร - มีสมาชิกท่านใดจะอภิปรายเพิ่มเติมหรือไม่ครับ ประธานสภา ฯ

นายเสริมศักดิ์ ราชติกา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ กระผม นายเสริมศักดิ์ ราชติกา สมาชิกสภา ฯ เขต 1 ขอให้อธิบายโครงการ ก่อสร้างถนนคอนกรีตเสริมเหล็กเข้า – ออกบ่อทิ้งขยะ ช่วงที่ 1 , 2 , 3 ให้ชัดเจนว่าอยู่จุดไหน ประตูไหนหรือบริเวณไหนบ้างครับ

นายวุฒิชัย เชยชมศรี เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ กระผม นายวุฒิชัย เชยชมศรี สมาชิกสภา ฯ เขต 2 โครงการก่อสร้างถนน คอนกรีตเสริมเหล็กเข้า – ออกบ่อทิ้งขยะ ช่วงที่ 1 ทางเข้าประตู ขนาดผิวจราจรกว้าง 4.00 เมตร ช่วงที่ 2 ขนาดผิวจราจรกว้าง 6.00 เมตร จึงจะกลับรถได้ และช่วงที่ 3 ทางออก ขนาดผิวจราจร กว้าง 4.00 เมตร ผมเห็นด้วยกับโครงการนี้ เพราะช่วงฤดูฝนทำให้การ เข้า – ออกลำบากมาก

ร.ต.ต.วีระชัย จำปาหาร ขอเสนอนะครับ เวลาที่จะเสนอโครงการต่าง ๆ ให้ดำเนินการ ประธานสภา ฯ ตามระเบียบ ฯ คือ ให้จัดทำรายละเอียดเอกสารที่เกี่ยวข้องให้กับสมาชิก ได้ดูประกอบพิจารณาด้วยว่า ถูกต้องหรือมีในแผนพัฒนา ฯ หรือไม่ ในคราวประชุมถัดไปขอให้ปรับปรุงในส่วนนี้ด้วยครับ

นายทรงวุฒิ ลังภูรี เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนผู้อำนวยการกองช่าง ราชการ และผู้เข้าร่วมการประชุมทุกท่านครับ ในการขออนุมัติ ใช้เงินสะสมทั้ง 2 โครงการ มีความจำเป็นที่จะต้องดำเนินการ คือ 1. โครงการก่อสร้างถนนคอนกรีตเสริมเหล็กเข้า – ออก บ่อทิ้งขยะ ถ้าฤดูแล้งจะไม่มีปัญหา แต่ถ้าเป็นฤดูฝนอย่างที่ท่านวุฒิชัย ฯ เสนอ รถจะเข้า – ออกไม่ได้เลย 2. โครงการขยายผิวจราจรพร้อมปรับระดับถนนคอนกรีต เสริมเหล็กถนนกระบวยหัวขวาง (ช่วงหน้าศูนย์พัฒนาเด็กเล็ก – แยกถนนดอกส่าน) เพื่อแก้ปัญหาน้ำขังครับ

ร.ต.ต.วีระชัย จำปาหาร โครงการก่อสร้างถนนคอนกรีตเสริมเหล็กเข้า – ออกบ่อทิ้งขยะ โครงการนี้ประธานสภา ฯ เชื่อมต่อกับโครงการก่อสร้างบ่อบำบัดสิ่งปฏิกูล งบประมาณ 626,000.- บาท หรือไม่ครับ

นายนิพนธ์ อิงภู โครงการก่อสร้างถนนคอนกรีตเสริมเหล็กเข้า – ออกบ่อทิ้งขยะ นายกเทศมนตรี ถือว่ามีความจำเป็น และเมื่อวันที่ 12 ธันวาคม ที่ผ่านมา ที่ดินอำเภอสมเด็จ ก็ได้มาสอบเขตเรียบร้อยแล้ว เกี่ยวกับโครงการ ก่อสร้างบ่อบำบัดสิ่งปฏิกูล ซึ่งเป็นโครงการที่เชื่อมต่อกับโครงการก่อสร้าง ถนนคอนกรีตเสริมเหล็กเข้า – ออกบ่อทิ้งขยะครับ

นายมานพ นามปัญญา ขออนุญาตสอบถามเกี่ยวกับการตั้งงบประมาณทั้ง 2 โครงการ สมาชิกสภา ฯ ผมได้คำนวณปริมาณงานดูแล้วมันต่างกันอยู่ประมาณ 25 ตารางเมตร ขอคำชี้แจงในส่วนนี้ด้วยครับ

นายทรงวุฒิ ลังภูรี ในส่วนของสรุปราคาค่าก่อสร้าง โครงการก่อสร้างถนนคอนกรีตเสริมเหล็กผู้อำนวยการกองช่าง เข้า – ออกบ่อทิ้งขยะ จะมี 4 งาน 1. งานขุดตอและถางป่า 2. งานไหล่ทางลูกรัง 3. งานผิวทาง 4. ป้ายโครงการ ซึ่งราคาวัสดุจะไม่ตายตัว มีการขึ้งลงตามราคาน้ำมันประมาณนี้ครับ

นายประสิทธิ์ คำภูษา โครงการที่ทางผู้บริหารขอเสนอญัตติ ขออนุมัติใช้เงินสะสม สมาชิกสภา ฯ เป็นโครงการที่ดี โครงการก่อสร้างถนนคอนกรีตเสริมเหล็กเข้า – ออก บ่อทิ้งขยะ เป็นรูปตัว U ทางเข้า - ออก ขนาดผิวจราจรกว้าง 4.00 เมตร ช่วงกลางขนาดผิวจราจรกว้าง 6.00 เมตร ผมมีความเห็นว่า น่าจะเสนอเข้ามาหลาย ๆ โครงการกว่านี้ เช่น โครงการขุดลอกหนองสิม ก็ขอฝากผู้บริหารพิจารณาโครงการนี้ด้วย ซึ่งเกี่ยวเนื่องกับการผลิตประปาของ หมู่ที่ 2 , หมู่ที่ 4 และได้รับ ร้องเรียนจากประชาชนผู้ใช้น้ำว่า น้ำประปาขุ่น มีตะกอน ก็อยากจะให้ แก้ไขจุดนี้ก่อน และโครงการขยายผิวจราจรพร้อมปรับระดับถนนคอนกรีต เสริมเหล็กถนนกระบวยหัวขวาง (ช่วงหน้าศูนย์พัฒนาเด็กเล็ก – แยกถนนดอกส่าน) ถ้าจะดำเนินการในส่วนนี้ ฝากไปทางผู้อำนวยการช่าง ว่า ไม่อยากให้ดำเนินการเช่นเดียวกับถนนเส้น หมู่ที่ 1 , หมู่ที่ 4 ที่ดำเนินการแล้ว ซึ่งเอาดินลูกรังไปปิดตรงหัวถนนและท้ายถนน เพราะอาจจะทำให้เกิดอุบัติเหตุได้ ก็ขอฝากให้ผู้รับผิดชอบพิจารณา ด้วยครับ

ร.ต.ต.วีระชัย จำปาหาร - มีสมาชิกท่านใดจะอภิปรายหรือซักถามอีกหรือไม่ครับ ประธานสภา ฯ

นายทองพันธ์ ศรีบุญจันทร์ เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ กระผม นายทองพันธ์ ศรีบุญจันทร์ สมาชิกสภา ฯ เขต 1 ขออนุญาตสอบถาม ดังนี้ 1. บ่อขยะของเรารองรับถึงอำเภอสามชัย ด้วยหรือไม่ครับ 2. การลักลอบทิ้งขยะ เรายังไม่มีมาตรการที่ชัดเจน ต้องหารือ ถึงวิธีการแก้ปัญหาในส่วนนี้ 3. ผมเห็นด้วยกับ ท่านประสิทธิ์ ฯ ที่เสนอโครงการขุดลอก หนองสิม น่าจะเสนอโครงการนี้เข้ามาด้วยจะได้ดำเนินการให้แล้วเสร็จ ไปพร้อมกันครับ

ร.ต.ต.วีระชัย จำปาหาร ผมเห็นด้วยกับท่านทองพันธ์ ฯ ครับ เห็นควรที่จะเสนอโครงการ ประธานสภา ฯ เข้ามาหลาย ๆ โครงการ ให้ดำเนินการไปพร้อมกัน ส่วนมาตรการในการ ป้องกันการลักลอบทิ้งขยะ ท่านสัมนัก ฯ ก็เคยเสนอในที่ประชุมว่า ควรจะมีป้ายเตือนหรือกระตุ้นจิตสำนึกของผู้ที่มักง่าย ก็อยากให้พิจารณา ในส่วนนี้ด้วยครับ

นายทองมี สระทอง เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนรองนายกเทศมนตรี ราชการ และผู้เข้าร่วมการประชุมทุกท่านครับ ปีนี้เราได้ตั้งงบประมาณ ในเทศบัญญัติ ฯ งบลงทุน ค่าที่ดินและสิ่งก่อสร้าง โครงการก่อสร้าง บ่อบำบัดสิ่งปฏิกูล ซึ่งเราก็ได้ไปศึกษาดูงานที่ อบต.นาเชือก และก็ได้มาหารือ วางแผนเกี่ยวกับที่ทิ้งขยะของเทศบาลตำบลโพน ซึ่งมีเนื้อที่ประมาณ 10 ไร่ ผมและคณะกรรมาธิการของกองช่าง ได้ลงพื้นที่ตรวจสอบ ปรากฏว่า ที่ทิ้งขยะกับที่จะก่อสร้างบ่อบำบัด สิ่งปฏิกูลห่างกันมาก ประมาณ 100 เมตร ซึ่งเราก็เกิดข้อสงสัยว่า เนื้อที่จริง ๆ ของเรามีจำนวนเท่าไร ซึ่งยังไม่ชัดเจน จึงให้นิติกรติดต่อ รังวัดกับที่ดินสมเด็จ และเจ้าหน้าที่ก็ออกมารังวัดเรียบร้อยแล้ว ปรากฏว่า เรามีเนื้อที่ที่เป็นโฉนดอยู่ประมาณ 7 ไร่ นอกนั้นก็เป็นพื้นที่ ว่างเปล่า ซึ่งปัญหาของที่ทิ้งขยะเราในตอนนี้คือ การลักลอบทิ้งขยะ และขยะที่สามารถย่อยสลายได้ชาวบ้านก็เอาไปทิ้ง บ่อขยะของเราพื้นที่ ไม่เคยเต็ม แต่คนที่นำขยะไปทิ้งเทไม่เป็นที่ ซึ่งปัญหานี้ก็เป็นปัญหา ที่มีมานานแล้ว ก็ยังแก้ไม่ได้ ก็ขอนำเรียนให้สมาชิกสภา ฯ ได้รับทราบครับ

นายคำแปลง ศรีบัว การแก้ไขปัญหาดังกล่าวค่อนข้างยาก ถึงแม้ว่าจะก่อสร้างถนนคอนกรีตสมาชิกสภา ฯ หรือติดป้ายก็แก้ปัญหาการเทขยะไม่ได้เหมือนเดิม ผมขอเสนอว่า เราควรขุดลอกบ่อขยะหรือปรับบ่อขยะก่อน แล้วค่อยยกระดับ เพื่อที่จะก่อสร้างถนนคอนกรีตให้สูงขึ้น และวิธีแก้ปัญหาไม่ให้คนลักลอบ ทิ้งขยะ คือ ทำประตูแล้วใส่กุญแจ ผมเห็นว่าการใช้งบประมาณในส่วนนี้ ก็คงไม่มากครับ

นายทองมี สระทอง การแก้ปัญหาการลักลอบทิ้งขยะ โดยวิธีการใส่กุญแจทางประตู รองนายกเทศมนตรี วิธีนี้ลองทำมาแล้วครับ แต่ก็ยังไม่สามารถแก้ปัญหาจุดนี้ได้ เพราะว่า คนที่นำขยะไปทิ้ง พอประตูใส่กุญแจเข้าไม่ได้ก็ใช้วิธีการ โยนขยะเข้าไปครับ

ร.ต.ต.วีระชัย จำปาหาร มาตรการต่าง ๆ ก็ค่อย ๆ แก้ปัญหาไปนะครับ ประธานสภา ฯ - ขอปิดการอภิปราย - ขอมติที่ประชุมสภา ฯ แห่งนี้ว่า สมาชิกท่านใดเห็นควรอนุมัติให้ใช้ เงินสะสม โครงการที่ 1) โครงการก่อสร้างถนนคอนกรีตเสริมเหล็กเข้า – ออกบ่อทิ้งขยะเทศบาลตำบลโพน งบประมาณ 300,000.- บาท โปรดยกมือครับ

**มติที่ประชุม - เห็นชอบ 9 เสียง - ไม่เห็นชอบ 2 เสียง - งดออกเสียง 1 เสียง (ประธานสภา ฯ)**

ร.ต.ต.วีระชัย จำปาหาร สมาชิกท่านใด เห็นควรอนุมัติให้ใช้เงินสะสม โครงการที่ 2) โครงการประธานสภา ฯ ขยายผิวจราจรพร้อมปรับระดับถนนคอนกรีตเสริมเหล็กถนนกระบวย หัวขวาง (ช่วงหน้าศูนย์พัฒนาเด็กเล็ก – แยกถนนดอกส่าน) งบประมาณ 500,000.- บาท โปรดยกมือครับ

**มติที่ประชุม - เห็นชอบ 10 เสียง - งดออกเสียง 2 เสียง (รวมประธานสภา ฯ)**

5.3 การขออนุมัติเปลี่ยนแปลงรายการก่อสร้างที่ได้กันเงินงบประมาณ ไว้แล้ว

ร.ต.ต.วีระชัย จำปาหาร ขอเชิญคณะผู้บริหารหรือผู้แทนเสนอญัตติ ประธานสภา ฯ

นายนิพนธ์ อิงภู ขอเสนอญัตติขออนุมัติเปลี่ยนแปลงรายการก่อสร้างที่ได้กันเงินงบประมาณนายกเทศมนตรี ไว้แล้ว ตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงิน ขององค์กรปกครองส่วนท้องถิ่น พ.ศ. 2566 ข้อ 116 ประกอบกับ ข้อ 59 แห่งระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงิน ขององค์กรปกครองส่วนท้องถิ่น พ.ศ. 2547 โดยขออนุมัติเปลี่ยนแปลง รายการก่อสร้างตามที่สภาเทศบาลตำบลโพน ได้อนุมัติเงินงบประมาณ แล้ว ในคราวประชุมสภาเทศบาลตำบลโพน สมัยประชุมสามัญ สมัยที่ 3 ครั้งที่ 1 เมื่อวันที่ 25 กันยายน 2566 ดังนี้

ข้อความเดิม แผนงานอุตสาหกรรมและการโยธา งานก่อสร้าง งบลงทุน ค่าที่ดิน และสิ่งก่อสร้าง ประเภทรายจ่ายค่าก่อสร้างสิ่งสาธารณูปโภค โครงการก่อสร้างถนนดอกพิกุล 3 หมู่ที่ 5 ตั้งไว้ 500,000.- บาท เพื่อก่อสร้างถนนคอนกรีตเสริมเหล็กซอยดอกพิกุล 3 หมู่ที่ 5 ขนาดผิวจราจรกว้าง 3.00 เมตร ยาว 93.00 เมตร หนา 0.15 เมตร พร้อมวางท่อระบายน้ำขนาดเส้นผ่าศูนย์กลาง ***0.60*** เมตร

ข้อความที่ขออนุมัติเปลี่ยนแปลง แผนงานอุตสาหกรรมและการโยธา งานก่อสร้าง งบลงทุน ค่าที่ดิน และสิ่งก่อสร้าง ประเภทรายจ่ายค่าก่อสร้างสิ่งสาธารณูปโภค โครงการก่อสร้างถนนดอกพิกุล 3 หมู่ที่ 5 ตั้งไว้ 500,000.- บาท เพื่อก่อสร้างถนนคอนกรีตเสริมเหล็กซอยดอกพิกุล 3 หมู่ที่ 5 ขนาดผิวจราจรกว้าง 3.00 เมตร ยาว 93.00 เมตร หนา 0.15 เมตร พร้อมวางท่อระบายน้ำขนาดเส้นผ่าศูนย์กลาง ***0.30*** เมตร

จึงนำเสนอต่อที่ประชุมสภา ฯ เพื่อพิจารณาต่อไปครับ

ร.ต.ต.วีระชัย จำปาหาร - มีสมาชิกท่านใดจะอภิปรายหรือไม่ครับ ประธานสภา ฯ

นายประสิทธิ์ คำภูษา โครงการก่อสร้างถนนคอนกรีตเสริมเหล็กซอยดอกพิกุล 3 หมู่ที่ 5 สมาชิกสภา ฯ ข้อความเดิม พร้อมวางท่อระบายน้ำขนาดเส้นผ่าศูนย์กลาง ***0.60*** เมตร ข้อความที่ขออนุมัติเปลี่ยนแปลง พร้อมวางท่อระบายน้ำ ขนาดเส้นผ่าศูนย์กลาง ***0.30*** เมตร ปริมาณงานลดลง แต่งบประมาณ 500,000.- บาท เท่าเดิม ขอคำชี้แจงในส่วนนี้ด้วยครับ

นายทรงวุฒิ ลังภูรี ความจำเป็นที่ต้องเปลี่ยนแปลงขนาดท่อระบายน้ำ เราได้ดำเนินการผู้อำนวยการกองช่าง สำรวจแล้ว ไม่สามารถที่จะดำเนินการได้ จึงต้องมีการเปลี่ยนแปลงท่อ ปริมาณงานลดลงก็จริงแต่การเชื่อมท่อปริมาณท่อเพิ่มมากขึ้น และมีส่วนอื่นที่เพิ่มเข้ามา เช่น การขุด การทุบกำแพง เป็นต้น ก็เลยต้องตั้งงบประมาณไว้ 500,000.- บาท เท่าเดิมก่อน ก็นำเรียนให้ที่ประชุม ฯ ทราบครับ

นายประสิทธิ์ คำภูษา รางระบายน้ำที่เราจะดำเนินการก่อสร้างทุกสาย ไม่จำเป็นต้องก่อสร้าง สมาชิกสภา ฯ รางใหญ่ ยกตัวอย่างเช่น รางระบายน้ำศูนย์วัฒนธรรม หมู่ที่ 5 ซึ่งเป็นรางเล็กแต่สามารถระบายน้ำได้ดี และรางระบายน้ำ หมู่ที่ 4 ที่ดำเนินการเสร็จแล้ว ก็เป็นรางไม่ใหญ่มากแต่สามารถระบายน้ำได้ดี เช่นกัน ผมอยากให้เป็นมาตรฐานเดียวกัน ถ้าสามารถดำเนินการได้ ก็จะดีมากครับ

นายสัมนัก ปัสสะ เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ กระผม นายสัมนัก ปัสสะ สมาชิกสภา ฯ เขต 2 ฝากให้ผู้ที่เกี่ยวข้อง ได้ไปตรวจสอบรางระบายน้ำที่ศูนย์ศิลปาชีพทอผ้าไหมแพรวา ฯ หมู่ที่ 5 ซึ่งตอนนี้รางระบายน้ำตรงจุดนั้นกำลังจะตันแล้วครับ

นายทรงวุฒิ ลังภูรี ทางช่างได้วางแผนไว้แล้วว่า เราสามารถใช้งบซ่อมแซมดำเนินการ ผู้อำนวยการกองช่าง ในการวางท่อในส่วนนี้ คือ วางท่อยาวทะลุไปท่อใหญ่เลย ซึ่งใช้งบประมาณในส่วนนี้ไม่มากครับ

นายมานพ นามปัญญา ประชาชนสอบถามมาว่า เมื่อไหร่จะได้รางระบายน้ำ อยากจะให้เร่งรัด สมาชิกสภา ฯ ในส่วนนี้ด้วยครับ

ร.ต.ต.วีระชัย จำปาหาร - ขอปิดการอภิปราย ประธานสภา ฯ - ขอมติที่ประชุมสภา ฯ แห่งนี้ว่าสมาชิกท่านใด เห็นชอบ การเปลี่ยนแปลงรายการก่อสร้างที่ได้กันเงินงบประมาณไว้แล้ว โครงการก่อสร้างถนนคอนกรีตเสริมเหล็กซอยดอกพิกุล 3 หมู่ที่ 5 พร้อมวางท่อระบายน้ำ ขนาดเส้นผ่าศูนย์กลางจาก 0.60 เมตร เป็น 0.30 เมตร ท่านใดเห็นชอบโปรดยกมือ

**มติที่ประชุม - เห็นชอบ 11 เสียง - งดออกเสียง 1 เสียง (ประธานสภา ฯ)**

ระเบียบวาระที่ 6 เรื่องอื่น ๆ

6.1 การจัดทำแผนการดำเนินงาน ประจำปีงบประมาณ 2567

น.ส.สุกัญญา กำจร เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนหัวหน้าสำนักปลัด ราชการ และผู้เข้าร่วมการประชุมทุกท่านค่ะ ด้วยเทศบาลตำบลโพน ได้ดำเนินการจัดทำแผนการดำเนินงาน ประจำปีงบประมาณ พ.ศ. ๒๕๖๗ ซึ่งบัดนี้คณะผู้บริหารเทศบาลตำบลโพน ได้เห็นชอบร่าง แผนการดำเนินงานแล้ว อาศัยความตามระเบียบกระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่น (ฉบับที่ ๒) พ.ศ. ๒๕๔๙ และที่แก้ไขเพิ่มเติม จนถึงฉบับปัจจุบัน จึงประกาศใช้ แผนการดำเนินงาน ประจำปี พ.ศ. ๒๕๖๗ ตั้งแต่วันที่ ๒๔ ตุลาคม ๒๕๖๖

6.2 รายงานผลการติดตามและประเมินแผนพัฒนา ประจำปีงบประมาณ 2566

ด้วยเทศบาลตำบลโพน ได้ดำเนินการรายงานผลการติดตามและประเมิน แผนพัฒนา ประจำปีงบประมาณ พ.ศ. 256๖ ซึ่งบัดนี้คณะผู้บริหาร เทศบาลตำบลโพน ได้เห็นชอบผลการติดตามและประเมินแผนพัฒนาแล้ว อาศัยความตามระเบียบกระทรวงมหาดไทยว่าด้วยการจัดทำแผนพัฒนา ท้องถิ่น พ.ศ. 2559 และแก้ไขเพิ่มเติม (ฉบับที่ 3) 2561 ข้อ 29 (3) ซึ่งกำหนดให้องค์กรปกครองส่วนท้องถิ่น มีการจัดทำ รายงานผลการดำเนินงานประจำปี เพื่อให้ผู้บริหารท้องถิ่น เสนอต่อสภาท้องถิ่น และคณะกรรมการพัฒนาท้องถิ่น พร้อมทั้ง ประกาศผลการติดตามและประเมินผลแผนพัฒนาท้องถิ่น ให้ประชาชน ในท้องถิ่นทราบในที่เปิดเผยภายในสิบห้าวันนับแต่วันที่ผู้บริหารท้องถิ่น เสนอผลการติดตามและประเมินผลดังกล่าว และต้องปิดประกาศ ไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้ง ภายในเดือนธันวาคมของทุกปี จึงประกาศรายงานผลการติดตาม และประเมินผลแผนพัฒนา ประจำปีงบประมาณ 256๖ ประกาศ ณ วันที่ ๑๕ ธันวาคม 256๖

6.3 การประชาคมเพิ่มเติม ปรับปรุง แผนพัฒนาท้องถิ่น 5 ปี พ.ศ. 2566 – 2570 ครั้งที่ 1 ประจำปีงบประมาณ พ.ศ. 2567

ด้วยเทศบาลตำบลโพน ได้กำหนดโครงการ / กิจกรรมที่จะดำเนินการ ในปีงบประมาณ พ.ศ. 2567 เพิ่มเติม ปรับปรุง เพื่อเพิ่มประสิทธิภาพ ในการปฏิบัติงานและการแก้ไขปัญหาความเดือดร้อนของประชาชน และเมื่อตรวจสอบแล้วปรากฏว่าโครงการ / กิจกรรม บางส่วนไม่ได้บรรจุ อยู่ในแผนพัฒนาท้องถิ่นห้าปี (พ.ศ. 2566 – 2570) ดังนั้น เพื่อให้ สามารถดำเนินโครงการ / กิจกรรมได้ และเพื่อความถูกต้อง และเพิ่มประสิทธิภาพในการปฏิบัติงานตามแนวทางการพัฒนาได้อย่าง เหมาะสมในแต่ละปีงบประมาณ โดยก่อประโยชน์ให้กับประชาชน ในท้องถิ่น เทศบาลตำบลโพนจึงจัดทำแผนพัฒนาท้องถิ่นห้าปี (พ.ศ. 2566 – 2570) ประจำปีงบประมาณ พ.ศ. 2567 ขึ้น โดยผ่านการพิจารณาจากคณะกรรมการพัฒนาเทศบาลตำบลโพน และประชาคมท้องถิ่นตามระเบียบกระทรวงมหาดไทย ว่าด้วยการจัดทำ แผนพัฒนาขององค์กรปกครองส่วนท้องถิ่น พ.ศ. 2548 หมวด 4 ข้อ 22 (2) แก้ไขเพิ่มเติม (ฉบับที่ 2) พ.ศ. 2559 ข้อ 9 และแก้ไขเพิ่มเติม (ฉบับที่ 3) ข้อ 22 แล้ว อาศัยอำนาจตามความ ในหมวด 4 ข้อ 22 (3) และหมวด 5 ข้อ 24 แห่งระเบียบ กระทรวงมหาดไทย ว่าด้วยการจัดทำแผนพัฒนาขององค์กรปกครอง ส่วนท้องถิ่น พ.ศ. 2548 แก้ไขเพิ่มเติม (ฉบับที่ 2) พ.ศ. 2559 และแก้ไขเพิ่มเติม (ฉบับที่ 3) ข้อ 22 เทศบาลตำบลโพน จึงประกาศใช้แผนพัฒนาท้องถิ่นห้าปี (พ.ศ. 2566 – 2570) ประจำปีงบประมาณ พ.ศ. 2567 เพื่อเป็นกรอบแนวทางในการพัฒนา ของเทศบาลตำบลโพน ประกาศ ณ วันที่ 13 พฤศจิกายน 2566

**ที่ประชุม รับทราบ**

ร.ต.ต.วีระชัย จำปาหาร ขอให้กองคลังรายงานยอดเงินสะสมที่สามารถนำไปใช้ได้ตามงบแสดงฐานะประธานสภา ฯ การเงินครับ

น.ส.สุปราณี อ่อนรัชชา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วน หน.ฝ่ายบริหารงานคลัง ราชการ และผู้เข้าร่วมการประชุมทุกท่านค่ะ

*รายงานยอดเงินสะสมที่สามารถนำไปใช้ได้ตามงบแสดงฐานะการเงิน (ระหว่างปี) ณ วันที่ 30 กันยายน 2566* สะสมตามบัญชีเงินฝากธนาคารที่นำไปใช้ได้ ณ วันที่ 30 กันยายน 2566 24,837,255.18 หัก สำรองตามระเบียบ ฯ 12,014,617.12 เงินสะสมคงเหลือขั้นต่ำตามระเบียบ ฯ 5,000,000.00 17,014,617.12 คงเหลือเงินสะสมตามบัญชีเงินฝากธนาคารที่นำไปใช้ได้หลังหักสำรองตามระเบียบ ฯ 7,822,638.06 และเงินสะสมคงเหลือขั้นต่ำตามระเบียบ ฯ หัก เงินสะสมที่ได้รับอนุมัติแล้วในปีปัจจุบัน - ถอนคืนเงินรายรับข้ามปีงบประมาณ - เงินทุนสำรองเงินสะสมที่ได้รับอนุมัติแล้ว ที่ไม่ได้ก่อหนี้ผูกพัน 647,000.00 และที่ก่อหนี้ผูกพันแล้ว แต่ยังไม่ได้บันทึกบัญชีเป็นหนี้สิน ณ 30 กันยายน 2566 เงินทุนสำรองเงินสะสมที่ได้รับอนุมัติแล้ว ในปีปัจจุบัน - 647,000.00 บวก เงินสะสมที่เหลือจากการอนุมัติหลังจากก่อหนี้ผูกพันแล้ว - รับคืนเงินรายจ่าย / รับรายได้ข้ามปีงบประมาณตกเป็นเงินสะสม - เงินทุนสำรองเงินสะสม ณ 30 กันยายน 2566 12,986,131.24 12,986,131.24 คงเหลือเงินสะสมตามบัญชีเงินฝากธนาคารที่นำไปใช้ได้ ณ 1 พ.ย. 2566 **20,161,769.30**

นายนิพนธ์ อิงภู 1. ขอความร่วมมือในการกระจายข่าวสารหรือข้อมูลต่าง ๆ นายกเทศมนตรี ให้มีความถูกต้อง เป็นไปในทิศทางเดียวกัน ต้องกลั่นกรองก่อนที่จะนำ ข้อมูลไปเผยแพร่ให้ประชาชนได้รับรู้ รับทราบ 2. ปีนี้เราได้รับการประเมินคุณธรรมและความโปร่งใส (ITA) ได้คะแนน 90.22 ถือว่าอยู่ในเกณฑ์ดี 3. การจัดงานประเพณีบุญกุ้มข้าวใหญ่ ของดีอำเภอคำม่วง จังหวัดกาฬสินธุ์ ประจำปีงบประมาณ 2567 ในระหว่างวันที่ 21 – 25 ธันวาคม 2566 ณ สนามที่ว่าการอำเภอคำม่วง 4. จัดงานเลี้ยงปีใหม่ วันที่ 27 ธันวาคม 2566 ทานอาหาร เที่ยงร่วมกันและมีการจับฉลากแลกเปลี่ยนของขวัญ งบประมาณของขวัญ ไม่ต่ำกว่า 300.- บาท

ร.ต.ต.วีระชัย จำปาหาร วันที่ 27 ธันวาคม เป็นการจัดงานเลี้ยงปีใหม่และถือโอกาสเป็นการ ประธานสภา ฯ เลี้ยงส่งเจ้าพนักงานป้องกัน ฯ ด้วย เนื่องจากจะย้ายไปดำรงตำแหน่ง ที่องค์การบริหารส่วนตำบลนาดี อำเภอยางตลาด จังหวัดกาฬสินธุ์

น.ส.สุกัญญา กำจร สำนักปลัดขอแจ้งคำสั่งจัดตั้งศูนย์ปฏิบัติการร่วมป้องกันและลดอุบัติเหตุหัวหน้าสำนักปลัด ทางถนนในช่วงเทศกาลปีใหม่ ประจำปี 2567 หรือ 7 วันอันตราย ซึ่งเริ่มตั้งแต่วันที่ 29 ธันวาคม – 4 มกราคม 2567

ร.ต.ต.วีระชัย จำปาหาร การประชุมครั้งต่อไปเป็นเดือนกุมภาพันธ์ 2567 ซึ่งเป็นสมัยแรกของปี ประธานสภา ฯ 2567

นายคำแปลง ศรีบัว ขออนุญาตสอบถามและติดตามโครงการหรืองานที่ได้ดำเนินการมาแล้ว สมาชิกสภา ฯ โครงการที่ฝ่ายบริหารได้รายงานตั้งแต่การประชุมที่ผ่านมา คือโครงการ ถนนแอสฟัลท์ติก หมู่ที่ 4 - หมู่ที่ 1 ไม่ทราบว่าจะเข้าดำเนินการ เมื่อไหร่ เพราะว่าเส้นหมู่ที่ 3 ได้ดำเนินการไปแล้ว และที่เป็นปัญหาอยู่ ตอนนี้ คือ โครงการขุดลอกรางระบายน้ำ ซึ่งเราคุยกันไว้ว่าจะดำเนินการ ในปีงบประมาณที่ผ่านมา แต่ทางกองช่างชี้แจงว่าไม่มีงบประมาณ ซึ่งในส่วนนี้เป็นปัญหาของชาวบ้านที่สอบถามมาตลอด ก็อยากให้เล็งเห็น ความสำคัญและดำเนินการด้วย และเส้นข้างบ้านคุณตาจารย์เม็ง ก็ขอให้ดำเนินการแก้ปัญหาจุดนี้ด้วย เพราะว่ามีความจำเป็น อยากให้เห็นความสำคัญในส่วนนี้ด้วย ขอให้สมาชิกได้สำรวจจุดต่าง ๆ และแจ้งทางฝ่ายผู้รับผิดชอบว่ามีจุดไหนบ้างที่มีปัญหาที่ต้องดำเนินการ และตามที่ ท่านประสิทธิ์ ฯ ได้เสนอ โครงการก่อสร้างถนนเส้น หมู่ที่ 1 , หมู่ที่ 4 ที่ดำเนินการแล้ว ซึ่งเอาดินลูกรังไปปิดตรงหัวถนน และท้ายถนน เป็นการปรับระดับของถนนซึ่งรถสัญจรไป - มา อาจจะเกิด อุบัติเหตุได้ และในส่วนของโครงการฝังท่อเพื่อแก้ปัญหาน้ำท่วมขัง ขอให้ผู้ที่มีส่วนเกี่ยวข้องหรือผู้รับผิดชอบได้ตรวจสอบด้วยว่ามีความถูกต้อง หรือไม่ ขอให้ติดตามในส่วนนี้ด้วยครับ

นายเสริมศักดิ์ ราชติกา ขอให้ตรวจสอบ โครงการถนนนาคหกแขน หมู่ที่ 1 (ตรงข้ามหน้าบ้าน สมาชิกสภา ฯ ภูมิเจริญ) ซึ่งตรงนั้นเป็นแอ่งและมีน้ำขังตลอด ก็ขอฝากกองช่างได้สำรวจ และดำเนินการแก้ไขในจุดนี้ด้วย เพราะว่าประชาชนที่สัญจรเส้นนั้น ก็ได้รับความเดือดร้อนครับ

นายสมบัติ ภูมิรินทร์ เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วน สมาชิกสภา ฯ ราชการ และผู้เข้าร่วมการประชุมทุกท่านครับ กระผม นายสมบัติ ภูมิรินทร์ สมาชิกสภา ฯ เขต 2 ขอเสนอโครงการขุดลอก วัชพืชหนองสิม เพื่อแก้ปัญหาน้ำเน่าเหม็นและรองรับโครงการก่อสร้าง ระบบประปาหมู่บ้านแบบผิวดินขนาดใหญ่มาก และแก้ปัญหาน้ำประปา ภายใน 4 ปี ตามที่ได้วางนโยบายไว้ อาจจะใช้เงินสะสมก็ได้ ขอให้พิจารณาในส่วนนี้ด้วยครับ

นายทรงวุฒิ ลังภูรี ขอนำเรียนที่ประชุมว่า ถ้าเราดำเนินการขุดลอกหนองสิม เราจะมีปัญหาผู้อำนวยการกองช่าง การใช้น้ำอยู่ประมาณ 1 ปี เราต้องมีการวางแผนให้รอบคอบก่อนครับ

*รายงานโครงการที่จะดำเนินการในปีงบประมาณ 2568 จำนวน 12 โครงการ ดังนี้* 1) โครงการซ่อมสร้างผิวจราจรด้วยแอสฟัลท์ติกคอนกรีต (Asphaltic Concrete) พร้อมเพิ่มประสิทธิภาพเส้นทางคมนาคม ถนนนาคคอคต หมู่ที่ 1 งบประมาณ 3,865,000.- บาท 2) โครงการก่อสร้างถนนคอนกรีตเสริมเหล็ก ซอยใบบุ่น ไต่เครือ 5 หมู่ที่ 4 งบประมาณ 2,467,000.- บาท 3) โครงการก่อสร้างถนนคอนกรีตเสริมเหล็ก ถนนนาคหัวส่อย หมู่ที่ 5 งบประมาณ 2,658,000.- บาท 4) โครงการก่อสร้างถนนคอนกรีตเสริมเหล็ก ถนนใบบุ่นหว่าน หมู่ที่ 2 , 4 งบประมาณ 1,325,000.- บาท 5) โครงการก่อสร้างถนนคอนกรีตเสริมเหล็ก ซอยกาบแบด 1 หมู่ที่ 4 งบประมาณ 497,000.- บาท 6) โครงการก่อสร้างถนนคอนกรีตเสริมเหล็ก ถนนกระบวย แอวกิ่ว หมู่ที่ 3 งบประมาณ 500,000.- บาท 7) โครงการก่อสร้างถนนคอนกรีตเสริมเหล็ก ซอยกระบวย หัวขวาง 5 หมู่ที่ 3 งบประมาณ 500,000.- บาท 8) โครงการก่อสร้างถนนคอนกรีตเสริมเหล็ก ถนนนาคหัวจุ้ม หมู่ที่ 1 งบประมาณ 499,000.- บาท 9) โครงการก่อสร้างถนนคอนกรีตเสริมเหล็กถนนตาบ้งขาเก หมู่ที่ 4 งบประมาณ 500,000.- บาท 10) โครงการก่อสร้างถนนคอนกรีตเสริมเหล็ก ถนนต้นสน หมู่ที่ 4 งบประมาณ 1,607,000.- บาท 11) โครงการก่อสร้างสนามฟุตบอลหญ้าเทียมมาตรฐาน 7 คน งบประมาณ 4,465,000.- บาท 12) โครงการปรับปรุงสนามฟุตบอลมาตรฐานและสิ่งปลูกสร้าง ประกอบอื่นพร้อมครุภัณฑ์ งบประมาณ 6,270,000.- บาท

นายประสิทธิ์ คำภูษา ขออนุญาตเพิ่มเติมครับ ขอเสนอให้ทำถนนเส้นลำห้วยยาง สมาชิกสภา ฯ (เส้นไปบ้านคำพิมูล) ให้เป็นถนนลูกรัง ซึ่งเราสามารใช้งบเงินสะสมก็ได้ และโครงการขุดลอกหนองสิม โดยฝั่งทางหมู่บ้านเราสามารถทำเป็นคันคู กั้นไว้ได้ ขอให้พิจารณาในส่วนนี้ด้วยครับ

ร.ต.ต.วีระชัย จำปาหาร ท่านสมาชิกสภา ฯ ท่านใดจะอภิปรายเพิ่มเติมหรือไม่ ประธานสภา ฯ - ถ้าไม่มี ขอปิดการประชุมครับ

ปิดประชุม เวลา 12.00 น.

(ลงชื่อ) สมพงษ์ สุริโย ผู้จดรายงานการประชุม (นายสมพงษ์ สุริโย) รองปลัดเทศบาล/เลขานุการสภา ฯ

**คณะกรรมการตรวจรายงานการประชุมลงชื่อตรวจแล้วถูกต้อง**

(ลงชื่อ) คำแปลง ศรีบัว กรรมการตรวจรายงานการประชุม

(นายคำแปลง ศรีบัว)

สมาชิกสภาเทศบาลตำบลโพน

(ลงชื่อ) มานพ นามปัญญา กรรมการตรวจรายงานการประชุม

(นายมานพ นามปัญญา)

สมาชิกสภาเทศบาลตำบลโพน

(ลงชื่อ) วุฒิชัย เชยชมศรี กรรมการตรวจรายงานการประชุม

(นายวุฒิชัย เชยชมศรี)

สมาชิกสภาเทศบาลตำบลโพน

ร้อยตำรวจตรี วีระชัย จำปาหาร ผู้รับรอง

(วีระชัย จำปาหาร)

ประธานสภาเทศบาลตำบลโพน